**Atklāts konkurss par doktorantu un zinātniskā grāda pretendentu pieņemšanu darbā Rīgas Tehniskajā universitātē Nr. \_\_\_\_\_\_**

Rīgas Tehniskā universitāte izsludina doktorantu/zinātniskā grāda pretendentu atlasi **zinātniskā asistenta amata vietai** studiju virzienā «Vadība, administrēšana un nekustamo īpašumu pārvaldība» zinātnes nozarē “Ekonomika un uzņēmējdarbība”*,* saskaņā ar 2018. gada 9. janvāra MK noteikumiem Nr. 25 “Darbības programmas “Izaugsme un nodarbinātība” 8.2.2. specifiskā atbalsta mērķa “Stiprināt augstākās izglītības institūciju akadēmisko personālu stratēģiskās specializācijas jomās”, Eiropas Sociālā fonda projekta “Rīgas Tehniskās universitātes akadēmiskā personāla stiprināšana stratēģiskās specializācijas jomās” Nr. 8.2.2.0/18/A/017 ietvaros.

**Kandidātu prasības un atlases kritēriji:**

* akreditētas doktorantūras studiju programmas doktorants vai zinātniskā grāda pretendents (turpmāk tekstā kopā saukti – Doktorants), kurš nav un nav bijis ievēlēts akadēmiskā amatā (lektors vai asistents studiju darbā vai docents u.c.);
* doktorants plāno iesniegt promocijas darbu publiskai aizstāvēšanai un iegūt pirmo doktora zinātnisko grādu līdz 2022. gada novembrim.
* ir sekmīgi nokārtoti doktora studiju programmas plānā paredzētie pārbaudījumi attiecīgajam semestrim un studiju gadam;
* interese par studiju darbu un gatavība sniegt ieguldījumu studiju virziena attīstībā;
* pozitīva promocijas darba vadītāja atsauksme par doktorantu kā potenciālu docētāju;
* dalība vismaz 5 starptautiskās zinātniskās konferencēs ar prezentāciju/ziņojumu;
* vismaz divas zinātniskā raksta publikācijas starptautiskā izdevumā no kurām viena indeksēta SCOPUS datu bāzē;
* vēlama dalība zinātnisku projektu īstenošanā;
* angļu valodas prasmes C1 līmenī, docēšana angļu valodā;
* starptautiskā profesionālā pieredze marketinga nozarē tiks uzskatīta par priekšrocību.

**Amata pienākumi:**

Studiju kursos saistītos ar mārketingu un digitālo transformāciju:

* vadīt un recenzēt bakalaura un maģistra darbus;
* pārskatīt un pilnveidot prezentācijas;
* sagatavot prezentācijas;
* vadīt lekcijas studiju kursos;
* vadīt seminārus un praktiskās nodarbības;
* sagatavot publikācijas atbilstoši studiju kursu tematikai.

**Iesniedzamie dokumenti:**

* Pieteikums Doktorantu atlasei (pielikumā);
* Promocijas darba pētījuma paveiktā un plānoto pētījumu laika grafiks (ceturkšņos; 1.1. pielikums);
* Izraksts no priekšaizstāvēšanas protokola (ja attiecināms);
* Izziņa par studijām doktora studiju programmā, ja Doktorants doktora studijas apgūst / ir apguvis ārpus RTU;
* Doktoranta dzīves gājuma apraksts (CV), izmantojot “Europass” formu (CV sagatavošanas vadlīnijas – 2. pielikums, angļu valodas prasmju pašvērtējuma vadlīnijas – 3. pielikums);
* Iesniegums RTU rektoram par pieteikšanos vakancei (veidlapa – 4. pielikums);
* Promocijas darba vadītāja rekomendācija/atsauksme par doktorantu kā potenciālu docētāju;
* Motivācijas vēstule (brīvā formā).

Pieteikumu atlasei (1. pielikums) un tā pielikumus var iesniegt parakstītus ar drošu elektronisko parakstu, kas satur laika zīmogu, nosūtot elektroniska dokumenta veidā uz e-adresi cv@rtu.lv vai klātienē papīra formā cauršūtu mapē RTU personāla nodaļā, Rīgā, Kaļķu ielā 1-213.

Darba samaksa amplitūdā no 950 eiro līdz 999.63 eiro par 0,5 slodzi uz 12 mēnešiem.

Pieteikšanās termiņš: **2021. gada 11. novembrim**

Pamatojoties uz Fizisko personas datu aizsardzības likuma 8.panta pirmo daļu, Rīgas Tehniskā universitāte informē, ka pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi un iepriekš minētās jūsu personas datu apstrādes pārzinis ir Rīgas Tehniskā universitāte.